text: Journaler forsvundet - sygehusene kører på nødberedskab
  01 juni 2016 kl. 10.41
  En planlagt opdatering i nat af det elektroniske journalsystem gik ikke som forventet. Derfor kører alle syddanske sygehuse i dag på nødberedskab. 
  Sygehusene har trods nedbrud adgang til en række omfattende nødberedskaber, og her kan personalet blandt andet benytte et separat elektronisk journalsystem, hvor oplysningerne er opdateret 30 dage tilbage og frem til klokken 24 natten til i dag.
  Derfor vil akutte patienter og patienter, der allerede er indlagt, kunne behandles med minimale forsinkelser. 
  Patienter, der er indkaldt til for eksempel fast kontrol på et af de Syddanske sygehuses ambulatorier, kan opleve forsinkelser og aflysninger, men skal indtil videre møde op som normalt med mindre, de har hørt andet.
  Regionen oplyser i en pressemeddelse onsdag, at nødberedskabet ikke har konsekvenser for behandlingerne, men patienter kan opleve forsinkelser og aflysninger.
  Opdatering: Region Syddanmark oplyser i en pressemmeddelse, at regner med at systemet kører normalt igen til midnat, og dermed skulle der ikke være flere gener for patienterne.
  